《游华岩庵二首 其二》
明代·曾受益

华岩四面绝尘因，坐破蒲团一上人。数亩町畦为事业，几村烟火作芳邻。

盘供藻荇青蔬肃，客对荷裳白发新。听法不知天色改，仆夫鞅掌速归轮。

作者简介：曾受益，字而吉。增城人。明神宗万历十六年（一五八八）举人。会试不第，谒选授福建宁德知县。以亲老不能迎养乞致仕，尝主修邑志。年八十九卒。有《吹剑集》。清康熙《增城县志》卷八有传。